สังคมข่าวหุ้น
*...ดัชนีตลาดหุ้นไทยปิดที่ระดับ 1,553.59 จุด ลดลง 14.62 จุด มูลค่าการซื้อขาย 86,151.91 ล้านบาท จับตาผลประกอบการของบริษัทจดทะเบียนที่จะทยอยประกาศงบไตรมาส 1/2564 ออกมา รวมถึงติดตามการประชุมธนาคารกลางสหรัฐ (เฟด) และการประชุมธนาคารกลางญี่ปุ่น (BOJ) ...
25 เม.ย. 2564

สโนว์แมน
*…ดัชนีตลาดหุ้นไทยปิดที่ระดับ 1,553.59 จุด ลดลง 14.62 จุด มูลค่าการซื้อขาย 86,151.91 ล้านบาท จับตาผลประกอบการของบริษัทจดทะเบียนที่จะทยอยประกาศงบไตรมาส 1/2564 ออกมา รวมถึงติดตามการประชุมธนาคารกลางสหรัฐ (เฟด) และการประชุมธนาคารกลางญี่ปุ่น (BOJ) …
*…SCC น่าจะแจ้งงบวันที่ 28 เม.ย. 64 โบรกฯ คาดจะมีกำไร 1.2-1.3 หมื่นล้าน โต 82-96% หลังธุรกิจปิโตรเคมีโดดเด่น จากปริมาณขายและส่วนต่างราคาที่เพิ่มขึ้น …
*…สัปดาห์นี้มี 3 หุ้นไอพีโอน้องใหม่เข้าเทรด 3 วันต่อเนื่อง พรุ่งนี้ (27 เม.ย.) “พรอสเพอร์ เอ็นจิเนียริ่ง” (PROS) ผู้ให้บริการรับเหมาติดตั้งงานระบบวิศวกรรมประกอบอาคารรายใหญ่ของประเทศ เข้าเทรดตลาด mai ด้วยราคาไอพีโอ 2 บาท/หุ้น คิดเป็น P/E ที่ 22 เท่า เทียบกับบริษัทที่มีธุรกิจคล้ายคลึงกันที่ 40 เท่า ถือเป็นระดับราคาที่จูงใจ ต่อมาวันที่ 28 เม.ย. “แอสเซทไวส์” (ASW) เข้าเทรดในตลาด SET ราคาหุ้นละ 9.82 บาท คิดเป็น P/E ที่ 8.54 เท่า ต่ำกว่ากลุ่มอสังหาฯ ที่ 11 เท่า ชูจุดเด่นเป็นผู้พัฒนาโครงการอสังหาฯ ที่ครบเครื่อง และวันที่ 29 เม.ย. “โปรเอ็น คอร์ป” (PROEN) ที่โดดเด่นด้วยธุรกิจ Internet Data Center แบบครบวงจร มีโอกาสเติบโตก้าวกระโดด ตามเทรนด์ของอุตสาหกรรมดิจิทัลในยุค New Normal จะเข้าเทรดในตลาด mai ในราคาไอพีโอ 3.25 บาท คาดกระแสตอบรับดี นักลงทุนสถาบันสนใจจองซื้อหุ้นเพียบ แว่ว ๆ ยอดจองพุ่งกว่า 11 เท่า …
*…CPF ห่วงใยในสุขภาพและความปลอดภัยของผู้ถือหุ้นและผู้เข้าร่วมประชุมทุกท่าน และปฏิบัติตามประกาศของกรมควบคุมโรค กระทรวงสาธารณสุข รวมถึงประกาศกรุงเทพมหานครอย่างเคร่งครัด เพื่อป้องกันการแพร่ระบาดโควิด-19 ได้เปลี่ยนแปลงรูปแบบการประชุมสามัญผู้ถือหุ้นครั้งที่ 1/2564 วันที่ 30 เม.ย. 64 เวลา 13.30 น. เป็นการประชุมผ่านสื่ออิเล็กทรอนิกส์ (E-AGM) ซึ่งผู้ถือหุ้น หรือผู้รับมอบฉันทะ สามารถเข้ายืนยันตัวตนได้ตั้งแต่วันนี้-29 เม.ย. 64 ตั้งแต่เวลา 09.00-17.00 น. และสามารถเข้าสู่ระบบ (log-in) IR PLUS AGM เพื่อร่วมประชุมได้ในวันที่ 30 เม.ย. 64 ตั้งแต่เวลา 12.30 น. เป็นต้นไป…
*…SABINA จัดแคมเปญซื้อชุดชั้นใน แถมประกันภัยโควิด-19 ต่อเนื่องเป็นครั้งที่ 2 โดยซื้อชุดชั้นในซาบีน่าครบ 1,500 บาท รับฟรีทันที ประกันภัยโควิด-19 จากอาคเนย์ประกันภัย เริ่มตั้งแต่วันที่ 21 เม.ย.-31 พ.ค. 64 กรณีตรวจพบครั้งแรก จะได้รับความคุ้มครองทันที 100,000 บาท คุ้มครองนานสูงสุด 90 วัน (ระยะเวลารอคอย นับจากวันที่ลงทะเบียน 14 วัน)  …
*…ตลาดหลักทรัพย์ฯ ให้ PSL ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 26 เม.ย.-4 มิ.ย. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ CHAYO, CHAYO-W1, DOD, DOD-W1, KWM, GSC, JTS, PLANET ใช้ถึง 30 เม.ย. 64 ส่วน MICRO, TTA, WORK, BROOK, BROOK-W5 ใช้ถึง 7 พ.ค. 64 ขณะที่ K ใช้ถึง 11 พ.ค. 64 ด้าน PPS ใช้ถึง 12 พ.ค. 64 อีกทั้ง TRITN, TRITN-W3 ใช้ถึง 13 พ.ค. 64 สำหรับ J, J-W1, KOOL, NEX ,NEX-W2, PACO  ใช้ถึง 14 พ.ค. 64 รวมถึง 7UP, 7UP-W4, YGG ใช้ถึง 21 พ.ค. 64 และ ECF, TQR ใช้ถึง 28 พ.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.